open-index/open-wikipedia-markdown huggingface dataset:
שמורת טבע נחל תנינים

**שמורת טבע נחל תנינים** היא שמורת טבע הכוללת את נחל תנינים, אחד מנחלי האיתן בארץ ישראל. השמורה משמרת את נופי הנחל בקטע שבו זורמים מי המעיינות השופעים של עין תמסח וכוללת גם צמחייה, בעלי חיים ונופים היסטוריים. השמורה משתרעת על 470 דונם לאורך שני הקילומטרים של הנחל הסמוכים לשפכו.

## היסטוריה
בתקופות פרה-היסטוריות (לפני כ-60 אלף שנה ובתקופות מאוחרות יותר) חיו בני אדם ממינים שונים במערת כבארה שבכרמל, ממזרח לעינות תמסח. חלק ממזונם הגיע משפע בעלי החיים שבביצות כבארה, בהם דגים, חזירי בר, צבי מים והיפופוטמים.

מסוף התקופה הצלבנית עד המחצית הראשונה של המאה ה-19 היה האזור עזוב, והאגם מן התקופה הרומית הפך לביצת הכבארה הגדולה שהייתה בשטח השמורה. בשנת 1922 נרכשו אדמות כבארה בכספי הברון רוטשילד ובאותה שנה החלו לייבש את השטח כדי להכשירו לעיבוד חקלאי. על אדמות כבארה קמו היישובים מעגן מיכאל ובית חנניה.

## חי
בשמורה חיים בעלי-חיים בנחל ומחוץ לו בשטח השמורה. התנינים אמנם נכחדו מנחל תנינים ואינם קיימים שם עוד, לאחר שהתנין האחרון שנראה בנחל תנינים ניצוד בשנת 1912, אך שפע המים הנקיים וזמינותם לאורך כל עונות השנה מקיימים מגוון רב של בעלי חיים בשמורה, וזאת על אף המליחות הגבוהה יחסית של המים. בין בעלי החיים החיים בשמורה: צבים רכים, צבי ביצה, סרטנים, דו-חיים שונים (צפרדעים, קרפדות ואילניות), סוגי דגים שונים (שפמנונים, אמנונים ועוד). במי הנחל חי גם נחש מים משובץ. מחוץ לנחל, בסבכי האשל והקנה ובסביבות בריכות הדגים, נחבא חתול ביצות. בחורשת האקליפטוס שמצפון לסכר הרומי מקננים לא פחות מ-5 מיני עופות מקבוצת האנפות: לבנית קטנה, אנפת לילה, אנפית סוף, אנפה ארגמנית ואנפית הבקר. בסבך הקנים והאשל מקננות קניות. הפרפור העקוד והשלדג לבן-החזה חופרים קנים בגדות הזקופות של הנחל. פרפר בולט בשטח הוא דנאית סדום. הוא ניכר בכנפיו הכתומות ובשוליהם השחורים והמנוקדים בלבן. דנאית סדום נמשכת לצמחי החנק שבגדות הנחל.

## צומח
בשטח השמורה שאינו חלק מהנחל, ברכסי הכורכר, הצמחייה שונה מזו שבנחל. שיחי לענה חד-זרעית ורותם המדבר, המאפיינים רכסי כורכר לאורך החוף, קיימים, ואיתם אשחר ארץ ישראלי וקורנית מקורקפת. בולט במיוחד העושר במיני גאופיטים, בהם חצב מצוי, נרקיס אפיל, עירית גדולה, סתוונית היורה, כרכום גיירדו, כלנית מצויה, אירוס ארץ ישראלי, כדן קטן פרחים, בן חצב סתווני ועוד. בחולות חוף הים צומחים חבצלת החוף, חבלבל החוף, אספסת הים, דופרק חופי, מדחול דוקרני, לוטוס מכסיף ועוד.
## מסלולים בשמורה
בשמורה קיימים מספר מסלולים המאפשרים סיור עמוק לעבר האתרים ההיסטוריים בשמורה.

המסלול הראשון נקרא מסלול הסכר. הוא מתחיל בהליכה קצרה ליד מרפסת תצפית המאפשרת צפייה על הנחל בשמורה, ולאחר מכן הליכה לצד נחל תנינים אל הסכר. לבסוף קיימת תצפית מהסכר בשמורה על טחנות הקמח שהיו בעבר בשמורה ושוחזרו.

המסלול השני נקרא מסלול הנחל. הוא מתחיל אחרי מסלול הסכר ומוביל משם אל עבר הים ובחזרה.

המסלול השלישי נקרא מסלול אמת המים. זהו מסלול לצעידה לאורך הנחל אל עבר הים, המאפשר לראות את הגשר שנבנה בתקופה העות'אמנית לכבוד ביקורו של הקיסר הגרמני בארץ.

בנחל עובר גם שביל רמות מנשה.

## קישורים חיצוניים

* 
* 
* נלך-מסלולי טיול מומלצים

## הערות שוליים

קטגוריה:מישור חוף הכרמל: שמורות טבע
קטגוריה:השרון: גנים לאומיים
בית שמידט (ירושלים)

**בית שמידט** הוא מוזיאון של יהדות איטליה שהוקם בין השנים 1880–1920 בירושלים. המוזיאון נפתח כדי לשמר את המורשת היהודית של איטליה. המוזיאון הוקם בבניין ששימש בעבר בית ספר קתולי, ותוכנן על ידי של האדריכל הטמפלרי תיאדור זנדל. במגרש יש בניינים נוספים ששימשו בעבר בית חולים ואכסניה לצליינים. בניינים אלה משמשים כיום את קצין העיר של ירושלים ואת בית הכנסת האיטלקי "קונליאנו ויניטו" (בית הכנסת האיטלקי (ירושלים)). בית המוזיאון נקרא בית שמידט על שם האב הקתולי הוינצנטיני פרידריך וילהלם שמידט שהיה בלשן מומחה לשפות שמיות ופעיל מאוד בבית הספר.

## ההיסטוריה של המקום
לדיסלאוס שניידר היה פעיל חשוב של הקתולים הגרמנים ודרש שגם הם יפעלו בעיר ירושלים. בשנת 1877, הוא רכש מגרש בירושלים במטרה להקים מרכז גרמני קתולי ראשון בירושלים. ביוזמתה של האגודה הפלשתינאית של הקתולים בגרמניה הוקם המרכז הקתולי. המרכז שימש כאכסניה לצליינים וכמקום למתיישבים חוקרים ולאנשי מדע ורוח. לאחר מספר שנים, בשנת 1886 הוקמו על המגרש שני בניינים גדולים: בית הספר ובית החולים. לשני הבניינים התקבלו אנשים משכילים ובעלי המלצות.

## מבנה הבניין וסביבתו
את הבניין תכנן האדריכל הגרמני טמפלרי תיאודור זנדל בעזרת בנאים גרמנים. כל תהליך הבנייה התקיים בין 1880 ל-1920. במבנה המערבי הייתה אכסניה ובה 25 מיטות. בשנת 1925 נבנתה קומה נוספת בבניין זה. את הבניין השני ניהלו נזירות ממסדר גרמני והוא שימש כבית-ספר לבנות, שלמדו בו בתחילה 21 נערות. המבנה עצמו בן שלוש קומות. שתיים מקומותיו שימשו קפלה מעוצבת בסימטריה נאו-רנסאנסית. בית הספר נמצא ברחוב הלל 27 והוא משמש היום מוזיאון יהדות איטליה. בין שני הבניינים הייתה גינה מוקפת חומת אבן ובה שער בחזית רחוב הלל. בגלל המרחק של המבנים ממרכז העיר והרצון להרחיב את המקום ולהקים בו גם בית ספר לנערים, החליטו להעביר את המתחם אל מול שער שכם, שם הוקמה אכסניית פאולוס הקדוש ובית ספר שמידט המחודש. בחזית המבנה של בית הספר מצוי דגם חוזר של קשתות גותיות המהווה דוגמה לסגנון נאו-גותי. בקומה השלישית של הבניין סגנון הבנייה פשוט יותר. הקומה תוכננה על ידי האדריכל היינריך רנרד. בכניסה לקומה השלישית יש קפלה ששימשה כחדר אוכל לצוות. התקרה בה מקושטת בציורי קיר מפוארים.

## בית הספר שמידט
לבית הספר הגיע האב הקתולי שמידט שהיה בלשן ומומחה לשפות שמיות. מאחר שפעל רבות בבית הספר, המוסד נקרא על שמו. בית הספר שמידט נבנה בין השנים 1885–1887 כבית ספר קתולי. בית הספר והאכסניה הקתולית נועדו לצליינים גרמנים, והם המפעל הקתולי הגרמני הראשון בירושלים. בתחילת מלחמת העולם השנייה נסגר בית הספר ותלמידיו הועברו למתחם בסמוך לשער שכם. בית הספר והאכסניה נשארו סגורים והיו באחריות הקונסול הספרדי בירושלים. לאחר מלחמת העצמאות הועברו למבנה מספר כיתות מבית הספר "מעלה" עד סיום הקמת המבנה החדש הסמוך למתחם ברחוב הלל 30.

## המקום כיום
כיום, בבניין המזרחי יושב קצין העיר של ירושלים. בבניין המערבי נמצא בית הכנסת האיטלקי ״קונילאו ויניטו״ ולידו נמצא מוזיאון יהדות איטליה. המוזיאון נפתח לשם שימור מורשת יהדות איטליה על אדמת ישראל. ייחודו של המוזיאון מתבטא בכך שהוא מיועד לנכסי התרבות של הקהילה האיטלקית. במוזיאון מוצגים תשמישי קדושה, חפצי בית, מסמכים ותעודות היסטוריות מתקופת הרנסאנס והבארוק. בנוסף לכך נמצאים בו 1423 חפצים שהועלו מאיטליה בשנות ה-60.

## ראו גם
* ירושלים
* רחוב הלל
* יהדות איטליה
* בית כנסת האיטלקי

## קישורים חיצוניים

* מתחם בית הספר שמידט מחלקות 
* חצר שמידת ברחוב הלל 
* מוזאון יהדות איטליה 
* אתרי מורשת ישראל 

## הערות שוליים

קטגוריה:יהדות איטליה
קטגוריה:אתרי מורשת במחוז ירושלים
היחידה להנצחת החייל

**היחידה להנצחת החייל** היא מדור במשרד הביטחון, אחראית על הנצחת זכרם של חללי מערכות ישראל.

היחידה הוקמה בינואר 1949. מאוחר יותר עוגנה פעילותה בחוק בתי קברות צבאיים, תש"י-1950. חוק זה קובע את זכאותו של חייל שנפטר להיקבר בבית קברות צבאי, אלא אם כן בחר קרובו להביאו לקבורה בבית קברות אזרחי. היחידה הוקמה כגוף ממלכתי שאחראי על הנצחת זכרם של חללי המלחמה, טיפול בקבריהם והנחלת מורשתם לדורות הבאים מתוך הבנה שצה"ל עצמו אינו יכול להקדיש משאבים למשימות האלה.

## הקמת היחידה
בספטמבר 1948, הוקמה ועדה שעסקה בהקמה ובתחזוקה של בתי קברות צבאיים ובפיקוח על קבורת חללי מלחמת העצמאות ברחבי הארץ. לראש הוועדה מונה אז ד"ר זאב אשכולי, שהיה סופר וחוקר ששירת במלחמת העולם השנייה כרב צבאי ביחידות העבריות של הצבא הבריטי. בראשותו של אשכולי, הוחלט על הקמת המדור להנצחה כיחידה מנהלתית של משרד הביטחון. אשכולי הוביל את הבסיס הרעיוני וקווי הפעולה של הגוף החדש. לאחר מינויו לתפקיד נפטר זאב אשכולי ותחתיו מונה בינואר 1949 יוסף דקל, מוותיקי ארגון ה"ההגנה", ל"ראש המדור להנצחת החייל העברי במלחמת השחרור". מאוחר יותר שונה שמו של המדור ל"יחידה להנצחת החייל".

## מבנה היחידה
היחידה פועלת כמדור במשרד הביטחון וכפופה למנכ"ל המשרד. ליחידה תקציב מיוחד משלה, והיא מקיימת קשר ישיר עם ראשי צה"ל. היא כוללת שני אגפים עיקריים: אגף משפחות והנצחה ואגף השיקום. מטה היחידה נמצא ברחוב דרך יעקב דורי שבקריית אונו.

## פעולותיה של היחידה
היחידה ממונה על ההקמה, התחזוקה והטיפול בבתי הקברות הצבאיים, בחלקות הצבאיות ובקברים יחידים המצויים בבתי-הקברות האזרחיים. בנוסף, היחידה מסייעת בפעולות הנצחה שונות של הנופלים, בעריכה ובהוצאה לאור של ספרי הנצחה ממלכתיים, וכן בעריכת טקסים ממלכתיים: טקס יום הזיכרון לחללי מערכות ישראל, טקס ז' באדר לזכר חללים שמקום קבורתם לא נודע ואזכרות. היחידה גם שוקדת על מפעלים ספרותיים ואחרים הקשורים להנצחת זכרם של הנופלים:
*ספרי "יזכור" - איסוף, ריכוז ופרסום ביוגרפיות של הנופלים ושמירת כל החומר הביוגרפי על הנופלים המגיע מהמשפחות השכולות.
*הכנת חומר לימי זיכרון והעמדתו לרשות בתי ספר, תנועות נוער, רשויות מקומיות, מוסדות וארגונים אחרים וכלל הציבור בישראל ומחוצה לה.
*פיתוח וטיפוח ספרייה המרכזת אוסף של ספרי זיכרון, ייעוץ ועזרה למשפחות ולגופים ציבוריים בנושאי הנצחה וסיוע בהדרכה ובמימון.
כמו כן, מקיימת היחידה קשר עם עובדי שיקום באגף השיקום באיתור דרכי הנצחה שיעזרו למשפחות בעת אבלן. למשל, היחידה מסייעת למשפחות בהנצחה פרטית, כגון הוצאת ספרים וחוברות לזכר הנופלים, פינות זיכרון, ספרי תורה, תשמישי קדושה ומלגות ובהשתתפות במענק להנצחה קבוצתית.

## קישורים חיצוניים
* 
*אתר יזכור

## הערות שוליים

*
קטגוריה:הנצחת חללי מערכות ישראל
קטגוריה:משרד הביטחון
אניף

**אֶנִיף** (מערבית: **أنف** "אנף" - אף או זרבובית של בעל חיים), נקרא גם **ε בפגסוס**, הוא הכוכב הבהיר ביותר בקבוצת הכוכבים פגסוס ומייצג את קצה אפו של פגסוס. בעבר הוא היה הכוכב השני הכי בהיר בקבוצה אחרי δ בפגסוס, אך δ בפגסוס הועבר לקבוצת אנדרומדה (וקיבל את ציון באייר α באנדרומדה), כך שאניף הפך לבהיר ביותר בקבוצה. זהו כוכב משתנה שבהירות נראיתו נעה סביב דרגה 2.39 והוא נמצא במרחק של כ-690 שנות אור ממערכת השמש.

## מאפיינים
אניף הוא על-ענק כתום מסוג ספקטרלי K2 Ib, מסתו מוערכת בקרוב ל-12 מסות שמש, רדיוסו קרוב לפי 200 מרדיוס השמש, טמפרטורת פניו היא כ-4,350 קלווין והוא מאיר בעוצמה גדולה פי 4,200 מעוצמת ההארה של השמש באור נראה ובערך פי 5,000 בתוספת הקרינה בתחום התת-אדום. הכוכב משתנה באופן לא סדיר, בהירותו בדרך כלל נמצאת בין דרגות 2.29 ו-2.44, אבל בשנת 1972 דווח שבהירותו התגברה פי 5 והגיעה עד לדרגה 0.7 (דומה לבהירותו של אלטאיר) למשך 4 דקות ואז דעכה בחזרה לדרגה 2.4. כמו כן דווח בשנת 1847 שבהירות הכוכב דעכה לדרגה 3.5 ואז התבהרה בחזרה במשך כמה ימים עד שחזרה לדרגת הבהירות הרגילה. הסיבה לשינויים חדים אלה בבהירות אינם ידועים.

אניף נמצא בשלב התפתחות מתקדם מאוד, הוא כבר סיים להתיך מימן להליום בליבתו ועבר להתכה של הליום לפחמן ולחמצן. מסתו נמצאת קרוב לגבול המפריד בין הפיכה לננס לבן ובין התפוצצות כסופרנובה, כך שעתידו אינו ידוע.

## קישורים חיצוניים

* אניף באתר של ג'ים קלר
* 

## הערות שוליים

קטגוריה:על-ענקים מסוג K
קטגוריה:קבוצת הכוכבים פגסוס
קטגוריה:משתנים לא סדירים איטיים
OWASP ZAP

**ZAP** (ראשי תיבות של: "**Z**ed **A**ttack **P**roxy") 
הוא כלי גרפי לבדיקות אבטחה של יישומי אינטרנט. הכלי מבוסס קוד פתוח, נכתב בשפת Java ופותח על ידי קהילת OWASP.

הכלי מתורגם ל-25 שפות, זמין להורדה במערכות הפעלה: Linux, Windows, Mac OSX ונחשב לפרויקט הדגל של חברת OWASP.

הכלי פותח על מנת לספק מענה ראוי לכלי מקיף שנועד לבדיקות אבטחה של יישומי אינטרנט.

הכלי מכיל מגוון הרחבות ואפשרויות קבועות  כגון: שרת פרוקסי (Intercepting Proxy Server), סורק (Automated/Passive Scanner), עכביש (Spider) ומנבא עתידות (Diviner).

## אפשרויות הכלי
* **History** - היסטורית העמודים שעברו דרך הכלי.
* **Search** - חיפוש אתרים שעברו דרך הכלי.
* **Spider** - סריקה אוטומטית של יישומי אינטרנט.
* **AJAX Spider** - סריקה וזיהוי קישורים באתר, בעזרת כלי זה ניתן ללמוד איך האתר בנוי.
* **Active Scan** - כללי סריקה (הוגדרו על ידי המשתמש) התוקפים את השרת.
* **Forced Browse** - איתור תיקיות, קבצים והרשאות.
* **Break Points** - קביעת נקודות מעבר של בקשות.
* **Fuzzer** - הזנת קלטים לא חוקיים במערכת.
* **HTTP Sessions** - בדיקה ושינוי בקשות העוברות מהלקוח אל השרת ולהפך.
* **Web Sockets** - הקלטה ושחזור של תעבורת HTTP.
* **Zest Results** - בודק סקריפטים שנכתבו בשפת Zest.
* **Alerts** - אזהרות לגבי פגיעויות העשויות להימצא באתר ודרגת החומרה שלהן.

## ראו גם
* רחרחן
* בדיקת חדירות
* קאלי לינוקס
* Parrot Security
* Burp Suite

## קישורים חיצוניים

* 

* האתר הרשמי של חברת OWASP (באנגלית)
* עמוד התוכנה באתר חברת OWASP (באנגלית)

קטגוריה:תוכנות אבטחת מחשבים
קטגוריה:תוכנה חופשית
קטגוריה:תוכנות הכתובות ב-Java
קטגוריה:לוחמה קיברנטית
בית העם בראשון לציון

ממוזער|260px|שמאל|בית העם באוקטובר 2012
**בית העם העברי**, שהיה בית העם הראשון בארץ ישראל, הוקם בראשון לציון בשנים תרנ"ו-תרנ"ח (1896–1898). בית העם הוקם בגבולו המזרחי של פרדס המושבה ראשון לציון, והיה המבנה הראשון ברחוב. הבניין הוא בן קומה אחת, שטחו כ-200 מטר רבוע וגובהו 5 מטר. הוא כלל אולם מרכזי שבצידו הצפוני הייתה גלריית תמונות. בצדו הדרומי הוקמה מרפסת אשר שימשה כבמה ומתחתיה נבנה מרתף.

בית העם של ראשון לציון שימש לכינוסים ואירח אישים רבים. הוא נבנה בתמיכת הברון אדמונד ג'יימס דה רוטשילד. כאשר אישיות חשובה הגיעה למושבה, היו אנשי ראשון לציון מתכנסים בבית העם כדי להאזין לדבריה. במקום התקיימו אסיפות הייסוד של "איחוד מושבות יהודה והגליל" (1901) ושל "אגודת הכורמים" (1906). בעת הצורך שימש המבנה גם לצרכים אחרים. בין האישים אשר שהתארחו בבית העם היו בנימין זאב הרצל (1898), הברון אדמונד ג'יימס דה-רוטשילד (1899), המושל הטורקי ג'מאל פאשה (1915), אלברט איינשטיין (1923) ועוד רבים .

## היסטוריה
שבעים וחמש משפחות מאיכרי המושבה התארגנו, גייסו בעזרת הברון אדמונד ג'יימס דה רוטשילד 11 אלף פרנק זהב (מטבעות זהב בני 20 פרנק צרפתי כל אחד), ובנו את בית העם אשר הוקדש לברון רוטשילד ולאשתו. בשנת 1898 חנכו איכרי ראשון לציון את בית העם. במרתף בית העם התגוררו במשך מספר חודשים עולים מתימן שהגיעו למושבה בשנת תר"ע (1909). בשנים תרצ"ו-תרצ"ט (1936–1939) שכנה בבית משטרת היישובים העבריים. בית העם שימש כבית תרבות, ספרייה ומשכן לתזמורת. נערכו בו אסיפות, ערבי תרבות, קונצרטים של "האורקסטרה של ראשון", והצגות תיאטרון בעברית.
## אירועים בבית העם בעבר ובהווה

הבית שופץ בראשית שנות ה-30 (של המאה ה-20). לאחר שיפוצו החלו לקיים בבית העם מסיבות "עונג שבת" בעצתו ובהדרכתו של חיים נחמן ביאליק, שיזם בתקופה זאת אירועי "עונג שבת" דומים בתל אביב. במקום נערכו גם אירועים של כל המוסדות הציוניים החשובים, כגון: הקרן הקיימת, הוועד החקלאי, התזמורת, אגודות "מכבי" ו"הפועל", הסתדרות נשים, הסתדרות העובדים ועוד.

בית העם שימש גם לחתונות, לאירועים פרטיים ולטקסי אבל. במלחמת השחרור נערך במקום טקס האשכבה ל-11 בני ראשון לציון שנפלו בקרב בשדות גן יבנה. הפעילות הענפה שהתקיימה בבית העם ביטאה את הסיסמה של הנהגת המושבה: "בית העם לכל העם". בשנת תשנ"ח (1998), ביוזמת עיריית ראשון לציון, נערכו פעולות לשימור המבנה ולשחזורו. השחזור נעשה בהתאם למסמכים ולצילומים הנמצאים בארכיון מוזיאון ראשון לציון. כיום, בית העם משמש להתכנסויות, להצגות, ולהרצאות לקהל הרחב.

## קישורים חיצוניים

* 

## הערות שוליים

קטגוריה:ראשון לציון: היסטוריה
קטגוריה:אתרי מורשת במחוז מרכז
ראשון לציון
אליפות איטליה בכדורגל 1901

**אליפות איטליה בכדורגל 1901** הייתה העונה הרביעית של התחרות שאורגנה על ידי התאחדות הכדורגל האיטלקית. המשחקים החלו ב-14 באפריל 1901 והסתיימו ב-5 במאי 1901. 

בתחרות השתתפו 5 קבוצות. תחילה התקיימו משחקים מוקדמים. הקבוצות המנצחות המשיכו בתחרות בשיטת הנוקאוט. 

מילאן זכתה באליפות בפעם הראשונה בתולדות המועדון.

## מהלך התחרות
בשלבים המוקדמים שיחקו קבוצות של אותו עיר.

* טורינו - יובנטוס ניצחה את היריבה המקומית.
* מילאן - מילאן ניצחה את היריבה המקומית.
 
### שלבי הגמר

## קישורים חיצוניים

* נתונים מאתר rsssf

איטליה
קטגוריה:עונות באליפות איטליה בכדורגל
פרידריך כריסטיאן השני, דוכס שלזוויג-הולשטיין-זונדרבורג-אוגוסטנבורג

**פרידריך כריסטיאן השני, דוכס שלזוויג-הולשטיין-זונדרבורג-אוגוסטנבורג** (בדנית: **Frederik Christian II, hertug af Slesvig-Holsten-Sønderborg-Augustenborg**; 28 בספטמבר 1765 – 14 ביוני 1814), היה חתנו של כריסטיאן השביעי, מלך דנמרק וחותנו של כריסטיאן השמיני, מלך דנמרק.

## ביוגרפיה
פרידריך כריסטיאן נולד ב-28 בספטמבר 1765 בארמון אוגוסטנבורג, אוגוסטנבורג, לפרידריך כריסטיאן הראשון, דוכס שלזוויג-הולשטיין-זונדרבורג-אוגוסטנבורג ולשרלוטה, נסיכת שלזוויג-הולשטיין-זונדרבורג-פלן, בתם של פרידריך קרל, דוכס שלזוויג-הולשטיין-זונדרבורג-פלן וכריסטינה אירמגארד, רוזנת רבנטלוב.

בפברואר 1779 הציע המדינאי הדני אנדראס פטר ברנסטורף שפרידריך כריסטיאן, שהיה מיוחס לכל המשפחות הדניות החשובות, יתחתן עם לואיזה אוגוסטה, נסיכת דנמרק, בתם של כריסטיאן השביעי, מלך דנמרק וקרוליין מתילדה, נסיכת בריטניה, ובכך לאחד את שני הענפים של בית אולדנבורג, ולמנוע את נישואי לואיזה אוגוסטה לבית המלוכה השוודי. ואכן באביב 1785 הגיע פרידריך כריסטיאן לקופנהגן, וב-27 במאי 1786 התחתנו השניים בארמון כריסטיאנסבורג.

במשך תקופה ארוכה התגוררו השניים בארמון כריסטיאנסבורג, ונולדו להם 3 ילדים. בשנת 1794 נשרף הארמון, וזמן קצר לאחר מכן מת אביו פרידריך כריסטיאן הראשון, דוכס שלזוויג-הולשטיין-זונדרבורג-אוגוסטנבורג, ופרידריך ככריסטיאן עלה לשלטון במקומו, והמשפחה עברה להתגורר בארמון אוגוסטנבורג.

לואיזה אוגוסטה הייתה שונה לגמרי מבעלה, ובעוד שהוא היה טיפוס כבד ורציני, שהתעסק בפילוסופיה ובפוליטיקה, היא הייתה טיפוס עליז ומאושר ונהנתה מהחיים. נאמר על לואיזה אוגוסטה שהיו לה מאהבים רבים, ואף נטען שילדיה נולדו למעשה מהרופא קרל פרדיננד סואדציני, אם כי אין לכך הוכחות. לואיזה אוגוסטה אהדה את המהפכה הצרפתית, ומשום כך פיתחה דעה אנטי-בריטית.

במהלך השנים התגלע סכסוך בין פרידריך כריסטיאן לגיסו פרדריק השישי, מלך דנמרק בנוגע לדוכסויות שלזוויג-הולשטיין ואזור זונדרבורג, ואשתו לואיזה אוגוסטה צידדה באחיה. כמו כן סייעה לואיזה אוגוסטה לטרפד את תוכניות פרידריך כריסטיאן להיבחר למלך שוודיה, לאחר מות אחיו קרל אוגוסט, נסיך שלזוויג-הולשטיין-זונדרבורג-אוגוסטנבורג, ואכן ז'אן ברנדוט הוכתר כנסיך הכתר השוודי.

היחסים בין השניים התדרדרו יותר ויותר, ופרידריך כריסטיאן ניסה להגביל את השפעתה על הילדים, אולם הוא מת במפתיע ב-14 ביוני 1814. לאחר מותו השתלטה אשתו לואיזה אוגוסטה על אחוזתו ועל חינוך הילדים, ובשנת 1820 חזר בנו כריסטיאן אוגוסט השני, דוכס שלזוויג-הולשטיין-זונדרבורג-אוגוסטנבורג וקיבל את הנחלות.

## משפחתו
ב-27 במאי 1786 התחתנה פרידריך כריסטיאן עם לואיזה אוגוסטה, נסיכת דנמרק, בתם של כריסטיאן השביעי, מלך דנמרק וקרוליין מתילדה, נסיכת בריטניה, ממנה נולדו לו 3 ילדים:
* קרולינה אמליה, נסיכת שלזוויג הולשטיין-זונדרבורג-אוגוסטנבורג (1796–1881), התחתנה עם כריסטיאן השמיני, מלך דנמרק
* כריסטיאן אוגוסט השני, דוכס שלזוויג-הולשטיין-זונדרבורג-אוגוסטנבורג (1798–1869)
* פרדריק, נסיך שלזוויג-הולשטיין-זונדרבורג-אוגוסטנבורג (1800–1865)

## אילן יוחסין

## קישורים חיצוניים

קטגוריה:אצולה דנית
קטגוריה:חברי האילומינטי
קטגוריה:ילידי 1765
קטגוריה:גרמנים שנפטרו ב-1814
ביילי די יאנג

[ממוזער|דה יאנג לצד שחקני הסדרה "[מעמידות פנים"]]
**ביילי מארי די יאנג** (באנגלית: **Bailey Marie De Young**; נולדה ב-16 בספטמבר 1989) היא שחקנית אמריקאית. מוכרת בשל דמותה של לורן קופר בסדרה "מעמידות פנים" (2014–2016) ברשת MTV, ומתפקידה בתור אימוג'ן קלירי בסדרה "גברת מייזל המופלאה" (2017–2023) באמזון פריים וידאו.

## קורות חייה
נולדה בשם **ביילי מארי באנטיין** (**Bailey Marie Buntain**) בסקרמנטו, קליפורניה. היא החלה ללמוד ריקוד בסביבות גיל שבע, עם דגש על ג'אז, סטפס ובלט. בנוסף, היא זמרת סופרן מיומנת ויש לה עבר בתאטרונים שונים. היא סיימה את לימודיה באקדמיה האמריקאית למוזיקה ולדרמה.

## קריירה
בשנת 2012 זכתה בתפקיד הראשי כג'יני תומפסון בסדרת הדרמה-קומית "באנהדס" לצד סאטו פוסטר מבית ABC Family. החל משנת 2014 החלה לשחק את לורן קופר בסדרה "מעמידות פנים" ב-MTV. שבוטלה לאחר 3 עונות לתדהמת מעריציה ברחבי העולם, כאשר הפרק האחרון שודר ב-17 במאי 2016.  

בשנת 2017 החלה לשחק בסדרה "גברת מייזל המופלאה" בתור חברתה הטובה של הדמות הראשית מידג' מייזל. 

## חיים אישיים
ב-3 באוגוסט 2014 נישאה למוזיקאי טיילר דה יאנג. בספטמבר 2018 נולדה להם בת. ביולי 2020 נולד להם בן. ילד שלישי, בן גם כן, נולד במאי 2022. 

## פילמוגרפיה
### טלוויזיה

## קישורים חיצוניים

קטגוריה:שחקניות קולנוע וטלוויזיה אמריקאיות
קטגוריה:רקדניות אמריקאיות
קטגוריה:אמריקאיות שנולדו ב-1989
קטגוריה:אמריקאים שנולדו ב-1989
אליפות איטליה בכדורגל 1902

**אליפות איטליה בכדורגל 1902** הייתה העונה החמישית של התחרות שאורגנה על ידי התאחדות הכדורגל האיטלקית. המשחקים החלו ב-2 במרץ 1902 והסתיימו ב-13 באפריל 1902. 

בתחרות השתתפו 8 קבוצות. תחילה התקיימו משחקים בבתים אזוריים. הקבוצות המנצחות המשיכו בתחרות בשיטת הנוקאאוט.

מילאן, כמנצחת של העונה הקודמת הגיע ישירות למשחק הגמר.

גנואה זכתה באליפות בפעם הרביעית בתולדות המועדון.  

## מהלך התחרות
בשלבים המוקדמים הקבוצות חולקו לאזורים:

* פיימונט - בתחרות השתתפו 4 קבוצות. פ.ב.ס. טורינו ניצחה בתחרות.
* ליגוריה ולומברדיה - בתחרות השתתפו 3 קבוצות. גנואה ניצחה בתחרות.
 
### שלבי הגמר

## קישורים חיצוניים
* נתונים מאתר rsssf

איטליה
קטגוריה:עונות באליפות איטליה בכדורגל
בלייר רדפורד

**דייוויד בלייר רדפורד** (באנגלית: **David Blair Redford** נולד ב-27 ביולי 1983) הוא שחקן אמריקאי. הוא ידוע בעיקר בזכות תפקידו כסקוטי גריינג'ר באופרת הסבון צעירים חסרי מנוח.

## תחילת חייו
רדפורד גדל בפרבר של קנטון, ג'ורג'יה, להורים ממוצא אירי, צרפתי, גרמני ואינדיאני.

הוא עבד במשך כמה קיצים בפסטיבל הרנסאנס בג'ורג'יה בוא עשה פעלולים, ויצר דמות פיראט בשם "Rusty Compass".

הוא שחקן טניס נלהב, אך דחה מספר מלגות עם סיום לימודיו בתיכון כדי לשחק.

## קריירה
בתחילת הקריירה שלו נבחר רדפורד להיות חבר צוות בחברת האחים וורנר. לאחר שנה וחצי בתפקיד, עבר ללוס אנג'לס. 

בין יולי 2005 לפברואר 2006 גילם את סקוטי גריינג'ר באופרת הסבון צעירים חסרי מנוח. 
לאחר מכן, החליף רדפורד את אדריאן בלאני בתפקיד מיגל לופז-פיצג'רלד באופרת הסבון תשוקות, עד העונה האחרונה.

ב-2010 שיחק בעונה השלישית של 90210 כנער בריטי המגיע לבוורלי הילס ובסרט בורלסק.

ב-2011 החל לככב בסדרות הנעורים משחק השקרים והוחלפו בלידתן.

ב-2014 שיחק דמות ראשית בסדרת הדרמה "Satisfaction".

ב-2017 שיחק כת'ניברד בסדרה בבעלי היכולות

## פילמוגרפיה

### קולנוע

* הצד האחר (2006)
* ריקוד המתים (2008)
* כשהעולם עמד מלכת (2008)
* בורלסק (2010)
* V/H/S: Viral (ב-2014)
* בחורה כמו גרייס (2015)
* סירנה (2016)

### טלוויזיה

* צווארון כחול (2004)
* צעירים חסרי מנוח (2006-2005)
* הוחלפו בלידתן
**Satisfaction* (2015-2014) 
*בעלי היכולות (2017-הווה)
**Unsinkable* (2024)
*שלוש נשים  (2024)
**Little Sky* (TBA)

## קישורים חיצוניים

קטגוריה:אמריקאים שנולדו ב-1983
קטגוריה:שחקני קולנוע וטלוויזיה אמריקאים
בית הכנסת החדש (דומברובה טרנובסקה)

[ממוזער|300px|פנים בית הכנסת, הצד המערבי. נראים יציעי [עזרת נשים (בית כנסת)|עזרת הנשים ושלט "בואי בשלום" שהוצב בחלקו האחורי של בית הכנסת, אליו מסתובב הקהל בעת אמירת קטע זה, כתחליף לסידורי התפילה]]
**בית הכנסת החדש** של דומברובה טרנובסקה נבנה במאה ה-19 כדי לשרת את הקהילה היהודית הגדולה בעיר. הוא עומד ברחוב ברק יוסלביץ' ושוקם בראשית המאה ה-21 במעורבות השלטון המקומי והאיחוד האירופי.

## היסטוריה
בית הכנסת נוסד במקור בידי אייזיק שטרן, הוא תוכנן ונבנה במחצית השנייה של המאה ה-19 בידי האדריכל והמהנדס היהודי אברהם גולדשטיין. עבודות השלד של המבנה נעשו בשנים 1855-1860, וחנוכת המבנה הייתה כנראה באפריל 1863. נתון זה מתבסס על מסמכיו של נגר יהודי מקומי שמהם עולה כי סיפק בשנה זו לבית הכנסת שתי דלתות וארבע עשרה חלונות. בית הכנסת המקורי היה קטן יחסית ועשוי עץ, בראשית המאה ה-20 נבנה לצדו המזרחי מקווה שנהרס אחרי מלחמת העולם הראשונה עם חלק מבית הכנסת. המבנה הנוכחי הוא פרי שיפוץ נרחב שנערך במקום בשנים 1936-1937, ובמהלכם נוספה לו החזית בעלת המגדלים ושלוש קומות היציעים.

בית הכנסת נבנה מלבנים אדומות הוא מתוכנן בסגנון אקלקטי-קלאסי עם אלמנטים מוריים. הוא מקורה בגג רעפים בשיפוע מתון.

במהלך מלחמת העולם השנייה הרסו הנאצים את פנים בית הכנסת והציתו בו אש, אך כנראה נעשו ניסיונות לכבותה בידי המקומיים. ספרי התורה שנותרו במקום אחרי המלחמה היו שרופים חלקית. לאחר המלחמה התפללו בני הקהילה היהודית הקטנה שהחלה להתארגן במקום במבואה של בית הכנסת, ובסביבות 1950 ייחדו חדרון בצד המבנה לתפילות. האולם המרכזי נותר בשממונו, וניסיונות להחזיר אותו לבעלות יהודית לא צלחו למרות צו בית משפט בנושא. הקהילה ובית הכנסת הקטן המשיכו לתפקד עד סוף שנות ה-60, אז עברו אחרוני המתפללים למבנה קטן ברחוב סמוך.

בשנת 1971 הפך המבנה לרכוש אוצר המדינה, באישור יהודי והוחל בהכנות לשיקום בית הכנסת במטרה להקים בו בית תרבות. אולם התפילה המרכזי נועד להפוך לרחבת ריקודים. באמצע שנות ה-70 החלו העבודות, אך לאחר מטרים ספורים שנחפרו באדמת האולם המרכזי ופיגומים שהוקמו, נעצרה העבודה. ב-1976 חודשה העבודה לזמן קצר והגג כוסה בכיסוי מתכת, אך העבודה נעצרה שוב ומצבו של בית הכנסת המשיך להתדרדר.

בשנת 2008 החלו עבודות שיקום מבנה בית הכנסת במימון האיחוד האירופי ורשויות פולין קטן, העבודות הושלמו במאי 2012 בחנוכת בית הכנסת מחדש. מאז מוצגים במקום תצוגות קבע של מוצגים יהודיים מן הסביבה.

## גלריה מציורי הקיר המשוחזרים בהיכל

קובץ:Dabrowa Tarnowska synagoga 02.jpg|
קובץ:Dabrowa Tarnowska synagoga 08.jpg|
קובץ:Dabrowa Tarnowska synagoga 01.jpg|
קובץ:Dabrowa Tarnowska synagoga 09.jpg|
קובץ:PL-Dąbrowa Tarnowska, synagoga 2013-05-31--10-37-43-002.jpg|
קובץ:PL-Dąbrowa Tarnowska, synagoga 2013-05-31--10-46-59-006.jpg|


## קישורים חיצוניים

* 
* על "בית הכנסת החדש" באתר השטעטל הווירטואלי 
* חנוכה מחדש של בית הכנסת בעיר דומברובה-טרנובסקה, 4 ביוני 2012, באתר השטעטל הווירטואלי 

קטגוריה:פולין קטן (פרובינציה): מבנים
דומברובה טרנובסקה
קטגוריה:יהדות גליציה
W3af

**w3af** (ראשי תיבות של "**W**eb **A**pplication **A**ttack and **A**udit **F**ramework") 
הוא כלי לבדיקות אבטחה וסריקה של יישומי אינטרנט, מבוסס קוד פתוח ונכתב בשפת Python.

הכלי מספק מידע על פגיעויות שונות העשויות לעזור בביצוע מבדקי חדירה. ניתן להשתמש בו דרך הממשק הגרפי ושורת הפקודה והוא זמין להורדה במערכות הפעלה שונות כגון: Linux, Windows, Mac OSX, FreeBSD, OpenBSD.

W3af פותח על ידי אנדרס ריאנקו (Andres Riancho) ושוחררה במרץ 2007 לאחר שנות השקעה רבות. בחודש יולי 2010 הודיעה החברה על הסכם חסות ושותפות עם חברת Rapid7. ההסכם שיתוף הפעולה נחתם במטרה לצמצם את זמני הפיתוח וכדי לזכות בהכרה גדולה יותר מצד משתמשים שאינם מכירים את W3af.

לתוכנה שני חלקים: 
* הליבה אשר מרכזת את התהליכים ומספקת ליישום תכונות על מנת לקבל תוצאה שתמצא את נקודת התורפה ותנצל אותם.  
* תוספים כגון: Discovery, Audit, Grep, Attack, Output, Mangle, Evasion, Bruteforce, המשתפים מידע אחד עם השני באמצעות בסיס נתונים זהה.

## ראו גם
* רחרחן
* בדיקת חדירות
* קאלי לינוקס
* Parrot Security
* Burp Suite
* OWASP ZAP
* P0f

## קישורים חיצוניים
* 
* האתר הרשמי של W3af (באנגלית)
* עמוד התוכנה באתר Github (באנגלית)

קטגוריה:תוכנות אבטחת מחשבים
קטגוריה:תוכנה חופשית
אליפות איטליה בכדורגל 1903

**אליפות איטליה בכדורגל 1903** הייתה העונה השישית של התחרות שאורגנה על ידי התאחדות הכדורגל האיטלקית. המשחקים החלו ב-1 במרץ 1903 והסתיימו ב-13 באפריל 1903.

בתחרות השתתפו 6 קבוצות. תחילה נבחרה הקבוצה החזקה של העיר טורינו. היא נפגשה עם מילאן. מנצח משחק זה קיבל את הזכות להתמודד על האליפות עם גנואה, מנצחת של העונה הקודמת.

גנואה זכתה באליפות בפעם החמישית בתולדות המועדון.

## מהלך התחרות
בשלב המוקדם יובנטוס ניצחה את יריבותיה העירוניות. בהמשך היא ניצחה את מילאן 2:0.

במשחק הגמר גנואה ניצחה את יובנטוס 3:0 וזכתה באליפות.

## קישורים חיצוניים

* נתונים מאתר rsssf

איטליה
קטגוריה:עונות באליפות איטליה בכדורגל
No Creo

**No Creo** (באנגלית: **I Don't Believe**, ובעברית: **אני לא מאמינה**) הוא סינגל שהוקלט על ידי הזמרת הקולומביאנית שאקירה, מתוך אלבומה הרביעי, ?Dónde Están los Ladrones. השיר יצא לאור ב-17 בפברואר 1999, כסינגל הרביעי מתוך האלבום.

השיר בוצע ונכלל כחלק מאלבום ההופעה הראשון של שאקירה, MTV Unplugged אשר יצא בשנת 2000. השיר מהווה כסינגל היחידי מן אלבום ההופעה. מאוחר יותר, זכה אלבום ההופעה בפרס גראמי, ובזכות זה זכה השיר להצלחה רבה ברחבי העולם.

במצעדים העיקריים הגיע השיר למקום ה-9 במצעד השירים הלטיניים, וה-2 במצעד שירי הפופ הלטיניים.

## רקע וכתיבה
את השיר כתבו והפיקו שאקירה ולואיס פרננדו אוצ'ואה. השיר נכלל באלבום הלהיטים הראשון שלה שאקירה Grandes Éxitos, שיצא כמה שנים לאחר צאתו. בנוסף לכך, השיר הוא בסגנון הרוק לטיני, בדומה לשירים רבים מתוך האלבום.

עם השיר הופיעה שאקירה במופעים אשר נכללו בסיבוב ההופעות השני שלה "Tour Anfibio", ואף הופיעה איתו שלוש פעמים בריו דה ז'ניירו.

## וידאו קליפ
הווידאו קליפ הנלווה שיצא לשיר הכיל בתוכו קטעים על סוגי התנהגויות של בני אדם. בקליפ נראית שאקירה לאורך כולו, כשהיא מבצעת תרגילים מסוכנים.

את הקליפ בחרה שאקירה לא לעלות לערוץ ה-Vevo שלה, אך ניתן למצוא חלקים ממנו ביוטיוב עצמו.

## מיקומי שיא
השיר זכה להצלחה נאה בארצות הברית, שם נכנס לשני מצעדים.

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:סינגלים מאלבומי MTV Unplugged
קטגוריה:סינגלים בהוצאת סוני מיוזיק לטין
Inevitable

**Inevitable** (בעברית: **בלתי נמנע**) הוא סינגל שהוקלט על ידי הזמרת הקולומביאנית שאקירה, מתוך אלבומה הרביעי, ?Dónde Están los Ladrones. השיר יצא לאור ב-15 בדצמבר 1998, כסינגל השלישי מתוך האלבום. את השיר כתבו והפיקו שאקירה ולואיס פרננדו אוצ'ואה. השיר נכלל במיני-אלבום הראשון של הזמרת, The Pepsi EP.

במצעדים העיקריים הגיע השיר למקום ה-3 במצעד השירים הלטיניים, וה-2 במצעד שירי הפופ הלטיניים. ובנוסף, נכנס לשני מצעדים שנתיים.

## וידאו קליפ
הווידאו קליפ הנלווה של השיר הוא בעצם חלק שלקוח מתוך הופעה שקיימה שאקירה בנובמבר 1998. לאורך כל הקליפ ניתן לראות את הקהל זז לפי קצב השיר. לבסוף, קונפטי וקצף מתפרצים לכל כיוון ומכסים את הבמה. חלק מהקליפ שימש גם לקידום מכירות של חברת המשקאות "פפסי".

הקליפ הועלה לערוץ ה-Vevo של שאקירה בשנת 2009, 11 שנים מצאתו המקורית. נכון למרץ 2020, מונה הצפיות שלו עומד על למעלה מ-87 מיליון צפיות.

## מיקומי שיא
השיר זכה להצלחה נאה בעולם כאשר נכנס למצעדים שבועיים רבים, ולשני מצעדי סוף שנה.

## קישורים חיצוניים

## הערות שוליים

קטגוריה:שירי שאקירה
קטגוריה:שירים באנגלית
קטגוריה:שירים בספרדית
קטגוריה:שירים שנכתבו על ידי לואיס פרננדו אוצ'ואה
קטגוריה:שירים שנכתבו על ידי שאקירה
קטגוריה:שירים שהופקו על ידי שאקירה
קטגוריה:בלדות משנות ה-1990
קטגוריה:בלדות רוק
קטגוריה:סינגלים בהוצאת סוני מיוזיק לטין
סלומון ליבמן

**סלומון ליבמן** (בספרדית: **Salomón Libman**; נולד ב-25 בפברואר 1984) הוא כדורגלן עבר פרואני-יהודי.

## קריירה
ליבמן התחיל את הקריירה שלו בקבוצת ספורט בויס. אחרי 5 עונות בהן לא הצליח את מעמדו כשוער ראשי בקבוצה, בעונת  הוא הצליח לייצב את מקומו כשוער ראשון בקבוצה.

בחלון העברות חתם באליאנסה לימה. בעונת  נבחר לשוער העונה בליגת העל.

לפני עונת  חתם באוניברסידד ססאר ואייחו. בסיום עונת  ססאר ואייחו ירדה לליגה השנייה וליבמן עזב את הקבוצה.

לקראת עונת  חתם בספורט רוסאריו.

מוצאו היהודי של ליבמן עורר עניין בקרב קבוצות ישראליות כיוון שהוא לא יחשב כזר, ליבמן עצמו הצהיר כי הוא מעוניין לשחק בליגת העל. במאי  סיכם בהפועל רעננה, אך ההסכם בוטל בגלל התנגדותו של מאמן הקבוצה דודו אברהם.

ב-9 ביולי 2010 ליבמן ערך את הופעת הבכורה שלו בנבחרת פרו בניצחון 1–2 נגד . ליבמן השתתף עם הנבחרת פעמיים בקופה אמריקה בשנים: 2011 וב-2015, בשניהם סיים עם הנבחרת במקום השלישי.

## קישורים חיצוניים
* 

## הערות שוליים

קטגוריה:יהודים פרואנים
קטגוריה:כדורגלנים יהודים
קטגוריה:כדורגלנים פרואנים
קטגוריה:שוערי כדורגל פרואנים
קטגוריה:לימה: כדורגלנים
קטגוריה:כדורגלני אליאנסה לימה
קטגוריה:כדורגלני אוניברסידד ססאר ואייחו
קטגוריה:כדורגלני נבחרת פרו
קטגוריה:כדורגלני קופה אמריקה 2011
קטגוריה:כדורגלני קופה אמריקה 2015
קטגוריה:פרואנים שנולדו ב-1984
Moscas en la Casa

**Moscas en la Casa** (באנגלית: **Flies in the House**, ובעברית: **זבובים בתוך הבית**) הוא סינגל שהוקלט על ידי הזמרת הקולומביאנית שאקירה, מתוך אלבומה הרביעי, ?Dónde Están los Ladrones. השיר יצא לאור ב-28 באוגוסט 1999, כסינגל השישי והאחרון מתוך האלבום. את השיר כתבה והפיקה שאקירה לבדה.

במצעדים העיקריים הגיע השיר למקום ה-25 במצעד השירים הלטיניים, וה-10 במצעד שירי הפופ הלטיניים.

## רקע וכתיבה
את השיר כתבה שאקירה בעקבות שיברון לב, שחוותה באותה תקופה. מילות השיר מתארות את הרצון של שאקירה לחזור לאותה זוגיות שבה הייתה, ואף מתארות את רצונה לחזור אל אהובה שעזב אותה.

כיוון שיצא עבור הרדיו בלבד, הוחלט שלא תצלם לו שאקירה ווידאו קליפ. למרות זאת, העלתה לערוץ ה-Vevo שלה הזמרת הופעה שהפכה לויראלית במהרה, ונכון לאוקטובר 2019, מונה הצפיות עומד על למעלה מ-50 מיליון צפיות.

## מיקומי שיא
עם יציאתו נכנס השיר היישר אל המקום ה-10 במצעד שירי הפופ הלטיניים, ובכך הפך לשישי מן האלבום שעשה זאת.

## קישורים חיצוניים

## הערות שוליים

קטגוריה:שירי שאקירה
קטגוריה:שירים בספרדית
קטגוריה:שירים שנכתבו על ידי שאקירה
קטגוריה:שירים שהופקו על ידי לסטר מנדז
קטגוריה:שירים שהופקו על ידי שאקירה
קטגוריה:בלדות משנות ה-1990
קטגוריה:בלדות פופ
קטגוריה:סינגלים בהוצאת סוני מיוזיק לטין
התזות של יולי

[ממוזער|שמאל|[ניקולאה צ'אושסקו במפגש עם קים איל-סונג ב-1971]]
**התזות של יולי** (ברומנית: **Tezele din iulie**) הוא השם המקובל להרצאה שנשא ניקולאה צ'אושסקו בפני הוועד הפועל של המפלגה הקומוניסטית הרומנית ב-6 ביולי 1971. השם המלא של ההרצאה הוא Propuneri de măsuri pentru îmbunătățirea activității politico-ideologice, de educare marxist-leninistă a membrilor de partid, a tuturor oamenilor muncii (הצעות של צעדים למען הטבת הפעילות הפוליטית-אידאולוגית של חינוך מרקסיסטי-לניניסטי של חברי המפלגה וכל אנשי העבודה) והיא הושפעה רבות מרשמיו של צ'אושסקו במהלך מסע בשנת 1971 בסין, בקוריאה הצפונית, בווייטנאם הצפונית ובמונגוליה. התזות הכילו 17 הצעות שנועדו להיות נדונות בכינוס מליאת הוועד המרכזי של המפלגה בסתיו. הנאום סימן את תחילתה של מיני מהפכת תרבות ברומניה.

השם, "התזות של יולי", מרמז לתזות מפורסמות אחרות, "התזות של אפריל 1917" שניסח בזמנו ולדימיר איליץ' לנין.

## הרקע
בשנות השישים של המאה העשרים, במיוחד לאחר החלפת גאורגה גאורגיו-דז' בניקולאה צ'אושסקו בהנהגת המפלגה הקומוניסטית, הורגשה ברומניה הקלה בצנזורה ובכפיית הדוגמות הקומוניסטיות. צ'אושסקו, במסגרת מאבקיו מול הנהגת ברית המועצות בתוך הגוש הקומוניסטי, יצא, ללא ברכתה, למסע בסין הקומוניסטית, קוריאה הצפונית, וייטנאם הצפונית ומונגוליה והידק יחסים איתן. במהלך המסע נחשף צ'אושסקו למהפכת התרבות בסין ולשיטות ממשל מקובלות במדינות אלה, שיטות שונות במידה מסוימת מהמקובל בארצות הקומוניסטיות האירופאיות. צ'אושסקו התפעל מההישגים בסין ובקוריאה הצפונית ונטה לחקות כמה מהשיטות הנהוגות בהן, למשל: אידאולוגיית ג'וצ'ה. בדרך חזרה, בעוברו בברית המועצות, מנהיגיה הביעו מורת רוח מהביקור בסין, שהייתה מסוכסכת עם ברית המועצות. במהלך הביקור רוכזו דיוויזיות של הצבא האדום בגבול המזרחי של רומניה והצי הסובייטי ערך תמרונים מול החוף הרומני.

בנוסף לכל זה, נוצר מתח רב בין רומניה ובין ברית המועצות כתוצאה מכך שרומניה ניהלה מדיניות חוץ עצמאית עם פתיחות למערב. במהלך שיחת הנזיפה, שערכו הסובייטים, הזכיר אלכסיי קוסיגין לרומנים שהקשרים הכלכליים תלויים בקשרים הפוליטיים וזה התפרש כאיום, כי רומניה הייתה תלויה ביבוא חומרי גלם מברית המועצות וביצוא תוצרת תעשייתית אליה, תוצרת שלא היו לה שווקים במערב.

## תוכן התזות
התזות הכילו 17 הצעות ובהן הגדלה מתמדת של תפקיד ההנהגה של המפלגה הקומוניסטית, שיפור החינוך באמצעות המפלגה, השתתפות הצעירים בפרויקטי הבנייה הגדולים כחלק מהעבודה הפטריוטית, העצמת החינוך הפוליטי-אידאולוגי בבתי ספר ובאוניברסיטאות, אך גם בארגוני סטודנטים, תלמידים ואף ילדים, הרחבה של התעמולה הפוליטית תוך שימוש ברדיו, בטלוויזיה, בהוצאות לאור, הקולנוע, האופרה, הבלט, איגודי האמנים ועוד.

## לקריאה נוספת
* Tiranul מאת Lavinia Betea, Florin-Răzvan Mihai, Ilarion Țiu, הוצאת Cetatea de Scaun, 2015. 

## קישורים חיצוניים
* Tezele din Iulie, punctul de cotitură al regimului Ceaușescu 
* Restalinizarea culturii. Tezele din iulie 1971, revoluția lui Ceaușescu inspirată de Mao 
* Cum a fost Ceauşescu ameninţat de ruşi în 1971. „Tezele din iulie” 
* התזות של יולי בויקיטקסט 

## הערות שוליים

קטגוריה:תקופת צ'אושסקו
מיכאל סוקולוף

**מיכאל סוקולוף** (אנגלית: **Michael Sokoloff**) הוא פרופסור אמריטוס לשפות שמיות. חיבר מספר מילונים לארמית הנחשבים לספרי יסוד בתחומם.

בשנת תשל"א הגיש את עבודת הדוקטורט שלו באוניברסיטה העברית בנושא - "שרידי כתבי-יד ופלימפססטים של בראשית רבה: מן הגניזה וכתב-יד ואטיקן 60 של בראשית רבה".

מיכאל סוקולוף שימש עד לפרישתו כפרופסור לעברית ולשפות שמיות באוניברסיטת בר-אילן ברמת גן. תחום המחקר שלו הוא השפה הארמית, שבה כתב מאמרים רבים ומספר מילונים.

## מילונים שכתב
כל המילונים שכתב סוקולוף נכתבו בשפה האנגלית.
* מילון לארמית גלילית בתקופה הביזנטית (A dictionary of Jewish Palestinian Aramaic of the Byzantine period), הוצאת אוניברסיטת בר-אילן, 1990. מאז יצאו מהדורות נוספות. מילון זה מקיף את הארמית של התלמוד הירושלמי, בראשית רבה וויקרא רבה.
* מילון לארמית יהודאית (של חבל יהודה), הוצאת אוניברסיטת בר-אילן, 2003. מילון זה מקיף את הארמית שבשימוש המשנה ומגילות מדבר יהודה.
* מילון לסורית, תרגום והרחבה של המילון הלטיני לסורית שכתב קרל ברוקלמן ב-1928. (Syriac Lexicon. A Translation from the Latin, Correction, Expansion, and Update of C. Brockelmann’s Lexicon Syriacum. Eisenbrauns & Gorgias Press / Winona Lake, Indiana & Piscataway, New Jersey 2009) . לצורך חידוש המילון לסורית שהה סוקולוף באוניברסיטה הקתולית בוושינגטון די. סי. שם נמצא כנראה האוסף הגדול בעולם של ספרות סורית, המרוכז בספרייה אחת.
* מילון לארמית ארץ ישראלית-נוצרית (A dictionary of Christian Palestinian Aramaic), מסצ'וסטס, 2014
* מילון לארמית בבלית של התלמוד בבלי ותקופת הגאונים, (A dictionary of Jewish Babylonian Aramaic of the Talmudic and Geonic periods), הוצאת אוניברסיטת בר-אילן ואוניברסיטת ג'ונס הופקינס בבולטימור, 2002. מהדורה מחודשת יצאה ב-2021.

## קישורים חיצוניים

* 
* 
* 

## הערות שוליים

קטגוריה:בלשנים ולשונאים ישראלים
קטגוריה:מילונאים ישראלים
קטגוריה:סגל אוניברסיטת בר-אילן: לשון עברית ולשונות שמיות
קטגוריה:בלשנים ולשונאים יהודים
קטגוריה:מילונאי ארמית
קטגוריה:בעלי תואר דוקטור מהאוניברסיטה העברית בירושלים
קטגוריה:ישראלים שנולדו במאה ה-20
קרל לודוויג, ארכידוכס אוסטריה (1918–2007)

**קרל לודוויג, ארכידוכס אוסטריה** (ובשמו המלא: **קרל לודוויג מריה פרנץ יוזף מיכאל גבריאל אנטוניוס רוברט שטפן פיוס גאורג איגנציוס מרקוס ד'אביאנו פון הבסבורג-לותרינגן, ארכידוכס אוסטריה**, בגרמנית: **Karl Ludwig Maria Franz Joseph Michael Gabriel Antonius Robert Stephan Pius Gregor Ignatius Markus d'Aviano von Habsburg-Lothringen, Erzherzog von Österreich**; 10 במרץ 1918 – 11 בדצמבר 2007) היה בנו של קרל הראשון, קיסר אוסטריה.

## ביוגרפיה
קרל לודוויג נולד ב-10 במרץ 1918 ברייכנאו אן דר רקס, לקרל הראשון, קיסר אוסטריה ולזיטה, נסיכת בורבון-פארמה, בתם של רוברטו הראשון, דוכס פארמה ומריה אנטוניה, נסיכת פורטוגל. עם תום מלחמת העולם הראשונה בנובמבר 1918 ויתר אביו על השלטון, והמשפחה יצאה לגלות במדיירה, פורטוגל. בשנת 1920 חזרה הונגריה להיות ממלכה, כשמיקלוש הורטי משמש כעוצר, אולם קרל לא חזר לכהן כמלך הונגריה, ובשנת 1922 מת בגלות בפורטוגל.

בשנת 1930 הלך קרל לודוויג בעקבות אחיו הבכור אוטו, נסיך הכתר של אוסטריה, ופנה ללמוד משפטים ומדע המדינה באוניברסיטת לוון, בלגיה. לאחר הפלישה הגרמנית לבלגיה ברח קרל לודוויג עם משפחתו לפורטוגל, ומשם עברו לארצות הברית ולקנדה. בשנת 1943 התגייס קרל לודוויג לצבא ארצות הברית, ואף הוביל משא ומתן עם הונגריה מטעם נשיא ארצות הברית פרנקלין דלאנו רוזוולט. בשנת 1944 השתתף קרל לודוויג במערכה בנורמנדי, ובשנת 1947 פרש מהצבא בדרגת קפטן.

לאחר מכן התגורר קרל לודוויג בניו יורק, ועבד שם מטעם חברה בלגית. ב-17 בינואר 1950 התחתן קרל לודוויג עם יולנדה, נסיכת לינייה, בתם של אז'ן השני, נסיך לינייה האחד עשר ופיליפין דה נואייה, ממנה נולדו לו 7 ילדים. בשנת 1958 חזר קרל לודוויג לבריסל, ופתח שם חברת החזקות, שעם הזמן גדלה והעסיקה למעלה מ-20,000 עובדים במגוון תחומים.

שלא כמו אחיו אוטו, קרל לודוויג מעולם לא ויתר על תאריו ועל טענתו לכתר האוסטרי, ובשל כך לא קיבל אזרחות אוסטרית. לאחר מות אמו בשנת 1989 לא הורשה בתחילה להיכנס לאוסטריה לצורך ההלווייה, ורק בסוף הותר לו להיכנס למדינה לכמה שעות. ב-11 בדצמבר 2007 מת קרל לודוויג בביתו בבריסל, וב-12 בינואר 2008 הוא נקבר בקריפטה הקיסרית בווינה.

## משפחתו
ב-17 בינואר 1950 התחתן קרל לודוויג עם יולנדה, נסיכת לינייה, בתם של אז'ן השני, נסיך לינייה האחד עשר ופיליפין דה נואייה, ממנה נולדו לו 4 ילדים:
* רודולף, ארכידוכס אוסטריה (נולד ב-1950), התחתן עם הלן דה וילנפאז'ן דה ווגלסאנק
* אלכסנדרה, ארכידוכסית אוסטריה (נולדה ב-1952), התחתנה עם הקטור ריזל קונטרראס
* קרל כריסטיאן, ארכידוכס אוסטריה (נולד ב-1954), התחתן עם מארי אסטריד, נסיכת לוקסמבורג
* מריה קונסטנצה, ארכידוכסית אוסטריה (נולדה ב-1957), התחתנה עם פרנץ יוזף, נסיך אאוארספרג-טראוטסון

## אילן יוחסין

## קישורים חיצוניים

* קרל לודוויג, ארכידוכס אוסטריה
* 

## הערות שוליים

קטגוריה:בית הבסבורג
קטגוריה:אבירי מסדר גיזת הזהב
קטגוריה:אוסטרים שנולדו ב-1918
קטגוריה:אוסטרים שנפטרו ב-2007
נברתא

**נברתא** (שם נוסף בעברית: **נבוריא** ובערבית: **נברתין**) הייתה קהילה ויישוב יהודי בגליל העליון בתקופת הביזנטים ובתקופה הצלבנית בארץ ישראל. יצחק בן-צבי, בספרו, 'שאר ישוב', ממקם אותה על "שתי גבעות בעמק בין צפת ובין הירדן, שני קילומטרים דרומה לדלתא וק"מ אחד מערבה לעמוקה".

## ממצאים
על הגבעה הצפונית חורבות בית כנסת ואבן המשקוף ועליה כתובת שאותיותיה נשתבשו מחמת פגעי הטבע. "באמצע המשקוף זר פרחים ובתוכו מנורה בת שבעה הקנים ושיירי עמודים, בשתי שורות, כל אחת בת ארבעה עמודים, ופיתוחי ציורים כמו אריה, ארנבת וכדומה, וענפי גפן מכל צד. גם על הגבעה הדרומית ישנן חורבות, ובוודאי עמד גם כאן בית כנסת קדמון, אולם שיירים ממשיים לא נשארו ממנו". כפי הנראה, חרב בית הכנסת בתקופת מרד גאלוס, או קרוב אליו.

## אזכורים
ר' שמואל ב"ר שמשון (1211) מונה את נברתא בין המקומות שהיו בהם יותר מח' מניינים בישראל.

## ראו גם
* האוכלוסייה היהודית בממלכה הצלבנית של ירושלים

## לקריאה נוספת
* אריה גראבויס, "'הגליל בתקופת מסעי-הצלב", בתוך: ארנון סופר, אבשלום שמואלי, נורית קליאוט (עורכים), **ארצות הגליל**, כרך א', הוצאת חברה למחקר מדעי שימושי אוניברסיטת חיפה בע"מ וההוצאה לאור של משרד הביטחון, 1983, עמ' 289

## הערות שוליים

קטגוריה:קהילות ויישובים יהודיים בארץ ישראל בתקופה הצלבנית
ג'וליאנו דה פאולה

ממוזער|ג'וליאנו במדי דנייפר
**ג'וליאנו ויקטור דה פאולה** (בפורטוגזית: **Giuliano Victor de Paula**) הוא כדורגלן ברזילאי המשחק בעמדת הקשר במועדון הכדורגל אתלטיקו פרנאאנסה ובנבחרת ברזיל בכדורגל.
## קריירה
### פרנה
ג'וליאנו התחיל את הקריירה הספורטיבית שלו במחלקת הנוער של מועדון הכדורגל פרנה בעיר הולדתו קוריטיבה שבמדינת פרנה. הוא חתם בקבוצה הבוגרת בפברואר 2007.

### אינטרנסיונל
ב-2009 הוא הוחתם במועדון הכדורגל אינטרנסיונל מהעיר פורטו אלגרה והתאקלם מהר מאוד בקבוצה וכבר בעונת הבכורה שלו בקבוצה הוזמן לנבחרת הצעירה של ברזיל וזכה עם הנבחרת בקופה אמריקה עד גיל 20 לשנת 2009.

גביע ליברטדורס 2010 היה אחד הטורנירים המוצלחים שלו והוא הוכתר למלך השערים של קבוצתו בטורניר ובנובמבר אותה שנה הוכתר לשחקן הטוב בגביע ליברטדורס.

### דנייפר
אף שקבוצות אירופיות רבות התעניינו בו הוא הוחתם לבסוף בינואר 2011 בקבוצת דנייפרו דנייפרופטרובסק האוקראינית תמורת סכום של 11 מיליון יורו ואף שהופיע בשורות הקבוצה 87 פעמים הבקיע 16 שערים בלבד. הישג השיא של דניפרו בתקופה ששיחק בשורותיה הייתה ההעפלה לגמר ליגת אירופה.

### גרמיו
בקיץ 2014 חזר לברזיל וחתם בשורות גרמיו, בשורותיה הוא הבקיע 11 שערים.

### זניט
ממוזער|ג'וליאנו במדי זניט, יולי 2017
ביולי 2016 הוחתם בשורות זניט סנקט פטרבורג הרוסית תמורת 7 מיליון יורו לחוזה בן 4 שנים. הוא התאקלם היטב בשורות הקבוצה והפך לבורג מרכזי בקבוצה ולאחד המבקיעים הגדולים בליגה הרוסית בעונת הבכורה שלו. הוא אף הוכתר לאחד ממלכי השערים ב, משהבקיע 8 שערים באותה עונה. במדי זניט הוא בסך הכל הופיע ב-42 משחקים בכל המסגרות והבקיע 17 שערים כשהוא הופך למלך השערים של זניט בעונת הבכורה שלו.

### פנרבחצ'ה
ב-12 באוגוסט 2017 חתם בשורות פנרבחצ'ה הטורקית. ב-7 באוגוסט ערך את הופעתו הבכורה בקבוצה בהפסד 1-0 לבנפיקה ליסבון במוקדמות ליגת האלופות. ב-20 באוגוסט ערך את הופעתו הבכורה בליגה הטורקית בתיקו 2-2 נגד טרבזונספור. ב-17 בספטמבר הבקיע את שערו הראשון בקבוצה בניצחון 1–4 על אלניהספור.

### א-נסר
ב-16 באוגוסט 2018 חתם בא-נסר הסעודית.
### איסטנבול בשאקשהיר
באוקטובר 2020 חתם באיסטנבול בשאקשהיר מהליגה הטורקית.
### קורינתיאנס
בקיץ 2021 חזר למולדתו ברזיל וחתם בקורינתיאנס.
## סטטיסטיקה
נכון ל-7 במרץ 2018:

## קישורים חיצוניים

* 

## הערות שוליים

קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:קוריטיבה: כדורגלנים
קטגוריה:כדורגלני אינטרנסיונל
קטגוריה:כדורגלני דניפרו
קטגוריה:כדורגלני גרמיו
קטגוריה:כדורגלני זניט סנקט פטרבורג
קטגוריה:כדורגלני פנרבחצ'ה
קטגוריה:כדורגלני א-נסר
קטגוריה:כדורגלני איסטנבול בשאקשהיר
קטגוריה:כדורגלני קורינתיאנס
קטגוריה:כדורגלני סנטוס
קטגוריה:כדורגלני אתלטיקו פרנאאנסה
קטגוריה:כדורגלני נבחרת ברזיל
קטגוריה:ברזילאים שנולדו ב-1990
Swish Swish

**Swish Swish** (בעברית: **סוויש סוויש**) הוא שיר של הזמרת האמריקאית קייטי פרי בשיתוף הראפרית הטרינידדית ניקי מינאז'. השיר יצא לאור ב־19 במאי 2017 בתור סינגל שיווקי עבור אלבום האולפן החמישי של פרי, Witness.

## רקע וכתיבה
מיד לאחר שהשיר יצא לאור, מבקרים רבים טענו שמדובר בדיס כתגובה לשיר "Bad Blood" שהזמרת טיילור סוויפט כתבה על פרי בשנת 2014. על פי תאוריה רווחת ברשת, יש דמיון בין המילה "swish" לשם משפחתה של סוויפט, ולכן השורה "Swish swish bish" נשמעת כמו "Swift bitch", כלומר "סוויפט כלבה".

כשפרי נשאלה האם השיר מכוון למישהו ספציפי, היא השיבה שזהו המנון נגד בריונות. כשהיא התארחה בתוכנית Carpool Karaoke, היא טענה שסוויפט התחילה את הסכסוך ביניהן, ואמרה "זה היה טיפשי מצדה לכתוב עליי שיר". עם זאת, פרי אמרה שהיא מוכנה לסיים את הריב.

## וידאו קליפ
הקליפ הרשמי שיצא לשיר הועלה לערוץ ה-Vevo של הזמרת כבר באוגוסט 2017. מונה הצפיות שלו ביממה הראשונה שלו ביוטיוב עלה על למעלה מ-14 מיליון צפיות, ובכך הפך למצליח ביותר של פרי בפלטפורמה זו.

בקליפ ניתן לראות את פרי כשהיא בקבוצת כדורסל, מתחרה נגד קבוצה אחרת.

## מיקומי שיא

## קישורים חיצוניים

## הערות שוליים

קטגוריה:שירי קייטי פרי
קטגוריה:שירי ניקי מינאז'
קטגוריה:שירים באנגלית
קטגוריה:שירים שנכתבו על ידי ניקי מינאז'
קטגוריה:שירים שנכתבו על ידי סטארה
קטגוריה:שירים שנכתבו על ידי קייטי פרי
קטגוריה:שירים שנכתבו על ידי שרה הדסון
קטגוריה:וידאו קליפים שבוימו על ידי דייב מאיירס
קטגוריה:שירי דיס
קטגוריה:סינגלים שהגיעו למקום הראשון במצעד שירי הדאנס קלאב
קטגוריה:שירי יהלום בברזיל
קטגוריה:סינגלים בהוצאת קפיטול רקורדס
עופר סלע

**עופר סלע** (נולד ב-18 באפריל 1959), שימש כמנכ"ל הסינפונייטה הישראלית באר שבע משנת 2005 ועד שנת 2017 ומאז מכהן כמנכ"ל התזמורת הסימפונית הישראלית ראשון לציון.
לאחר התפטרותה של מטי צרפתי הרכבי בנובמבר 2022, מונה סלע כמ"מ ראש המועצה האזורית יואב, עד 16 במאי 2023.

## ביוגרפיה
בשנים 1982–1991 עסק סלע בהוראה וחינוך בבית הספר התיכון צפית בכפר מנחם ושימש כיושב ראש הוועד המנהל של בית הספר. בשנים 1993–1999 כיהן כמנהל עסקי של קיבוץ שדה יואב. בשנת 1999 מונה למנכ"ל אתר הספא חמי יואב ושימש בתפקיד במשך 6 שנים.

בשנת 2005 התחיל סלע את תפקידו כמנכ"ל הסינפונייטה הישראלית באר שבע.

עם כינונה של הכנסת ה-25 ב-15 בנובמבר 2022 פקעה כהונתה של מטי צרפתי הרכבי כראש מועצה אזורית יואב, וסלע החל לכהן בראש המועצה כממלא מקום עד לכניסתו לתפקיד של נתי לרנר שנבחר לתפקיד בסיבוב שני שב-16 במאי 2023.

## חייו האישיים
סלע חבר קיבוץ שדה יואב, נשוי לסיגל ואב לשניים. מזה 25 שנה משמש בהתנדבות כסגן וממלא מקום ראש מועצה אזורית יואב וכממונה על החינוך במועצה. בעבר שימש כיושב ראש הוועד המנהל בבית הספר מבואות הנגב בקיבוץ שובל.

## קישורים חיצוניים
* עופר סלע נבחר לתפקיד מנכ"ל התזמורת הסימפונית הישראלית ראשון לציון, באתר לוקאל 

## הערות שוליים

קטגוריה:אנשי הקיבוץ
קטגוריה:אנשי חינוך ישראלים
קטגוריה:מנכ"לים ישראלים
קטגוריה:בוגרי האוניברסיטה הפתוחה
קטגוריה:ראשי מועצה אזורית יואב
קטגוריה:ישראלים שנולדו ב-1959
אנומליות רחמיות

**אנומליות רחמיות** הן וריאנטים אנטומיים במבנה הרחם. מדובר תופעה שכיחה הקיימת ב 3.2% מהנשים בגיל הפוריות.

במרבית המקרים אנומליות רחמיות הן תופעה חסרת תסמינים. האנומליות מתגלות בדרך כלל בבדיקה מקרית, אולם ייתכנו מקרים בהם הן מתגלות עקב כאבים בזמן הווסת או עקב ירידה בפוריות. אנומליות רחמיות מהוות עד 19% מהסיבות להפלות חוזרות. תוארו גם מקרים נדירים של קרע רחמי בהריון של נשים עם אנומליות רחמיות.

קיימים מספר סוגים של אנומליות רחמיות. מבין האנומליות הרחמיות השכיחה ביותר היא מחיצה תוך רחמית (90% מסך האנומליות), לאחריה רחם דו קרני (5%) ורחם כפול (5%). סוגים נוספים נדירים יותר כוללים רחם חד קרני והעדר התפתחות של הרחם. ההיארעות גבוהה יותר בנשים עם הפלות חוזרות או מוקדמות.

עד 30% מהמקרים של אנומליות רחמיות מופיעות יחד עם אנומליות במערכת הכליות והשתן. כן מומלץ שכל הנשים עם אנומליות רחמיות יעברו בדיקות הדמיה של מבנה מערכת השתן והכליות.

אנומליות רחמיות לרוב לא דורשות טיפול. במקרים בהם נדרש טיפול, עקב כאבים או הפרעות בפוריות, הוא יכלול לרוב ניתוח בגישה ישירה או בניתוח זעיר פולשני (היסטרוסקופיה או לפרוסקופיה).

## רחם דו קרני
ממוזער|רחם דו קרנירחם דו קרני הוא רחם שבסיסו מחורץ ואילו הנרתיק הוא במבנה תקין. בתהליך ההתפתחות העוברית מתבצע איחוי של צינורות ה müllerian. איחוי זה יוצר את הנרתיק, הרחם והחצוצרות. כאשר איחוי זה חלקי, נוצרת הפרדה בין קרני הרחם וכך נוצר רחם דו קרני. 

הפרדה זו יכולה להיות מלאה, חלקית או מזערית.
### גנטיקה
במעל 90% מהמקרים הקריוטיפ תקין ולא מוצאים הפרעה כרומוזומלית. מעריכים כי מרבית המקרים הם תוצר השפעה של גורמים גנטיים רבים אולם טרם נמצא פגם גנטי ספציפי שגורם ליצירת רחם דו קרני.

### תסמינים
כאמור, מרבית המקרים של רחם דו קרני הם א-תסמיניים. ישנם מקרים בהם ייתכן כאב אגני כרוני. 

ברוב המקרים לא תהיה השפעה על פוריות האישה. במיעוט המקרים ייתכנו הפלות מוקדמות, לידה מוקדמת או מצג לא תקין של העובר. יחד עם זאת, בנשים עם חוסר פוריות ראשונית, היארעות אנומליות רחמיות זהה לזו שבנשים ללא פגיעה בפוריות.
#### אבחנה
אבחנה של רחם דו קרני יכולה להתבצע על ידי בדיקת אולטרסאונד או על ידי צילום רחם. ניתן לבצע גם בדיקת תהודה מגנטית לשם אבחנה. לעיתים האבחנה מתקבלת בבדיקת היסטרוסקופיה או לפרוסקופיה. 

### טיפול
לרוב לא נדרשת התערבות במקרים של רחם דו קרני. טיפול ידרש במקרים נדירים של הפלות חוזרות או כאב אגני קשה. 

הטיפול יהיה ניתוח בו יאוחו שתי הקרניים של הרחם. 

טרם הניתוח יש לשלול סיבות אחרות לתסמיני האישה.

## ראו גם
* הריון 
* אנטומיה (גוף האדם) 
## לקריאה נוספת
*  Marc A. Fritz and Leon Speroff, **clinical gynecologic endocrinology and infertility**, Lippincott Wiliams & Wikins,

## הערות שוליים

קטגוריה:היריון
מיירה וולש

220px|ממוזער|וולש, 2008
**מיירה קיליור וולש** (באנגלית: **Maiara Kylior Walsh**; נולדה ב-18 בפברואר 1988) היא שחקנית וזמרת אמריקאית-ברזילאית, אשר מוכרת בעיקר בשל תפקידה בתור מינה פארום בסדרה "קורי בבית הלבן" של ערוץ דיסני, בתור אנה סוליס בסדרה "עקרות בית נואשות" ברשת ABC, בתור סימון סינקלייר בסדרה "הוחלפו בלידתן" ברשת Freeform. 

## ביוגרפיה
וולש נולדה בסיאטל, וושינגטון לאם ברזילאית ולאב אמריקאי. כשהייתה בת שנה עברה עם משפחתה לסאו פאולו שבברזיל, ולאחר כמה שנים חזרה עם משפחה לסיאטל. כשהייתה בת אחת עשרה עברו לסימי ואלי, קליפורניה, שם סיימה אל לימודיה בבית הספר התיכון הממלכתי והחלה להתמקד בקריירת משחק. 

וולש היא פעילת זכויות אדם ידועה, ומבלה את רוב זמנה בהתנדבות ובמפגשים של פרויקטים קהילתיים. בנוסף, יש לה בלוג אישי באינטרנט.

## קריירה
בשנת 2005 הופיעה לראשונה בפרק בסדרת הנוער "לא מדהימה" בערוץ ניקלודיאון. שנתיים לאחר מכן, ב-2007 היא החלה לשחק בתפקיד ראשי בסדרת הנוער "קורי בבית הלבן" של ערוץ דיסני, בתפקיד מינה, בתו של שגריר בבית הלבן. 

שבשנת 2008 השתתפה בקליפ לשיר "7 Things" של מיילי סיירוס. בשנת 2009 שיחקה בתפקיד קבוע בעונה השישית של הסדרה "עקרות בית נואשות" ברשת ABC כאנה סוליס, קרובת משפחה של קרלוס סוליס העוברת לגור במשפחת סוליס בוויסטריה ליין.  

בשנת 2010 היא הופיעה בתפקידי אורח בסדרות הטלוויזיה "סודות ההתבגרות" ו"יומני הערפד" ובשנת 2011 שיחקה בתפקיד ראשי בסרט הנעורים "ילדות רעות 2". בנוסף היא הופיעה בפרק בתוכנית "ד"ר פיל" שם נתנה עצות למתבגרים ובני נוער כיצד להעצים את עצמם. בשנת 2012 ו-2013 שיחקה בתפקיד קבוע בסדרה "הוחלפו בלידתן" בתפקיד סימון סינקלייר, ובשנת 2017 שבה לתפקיד אורח. בשנת 2013 שיחקה בתפקיד ראשי בסרט הקומדיה "משחקי למות מרעב" שהוא פארודיה של משחקי הרעב. ב-2014 התארחה בסדרה "סוכני".

בשנת 2018 הצטרפה וולש לתפקיד קבוע בעונתה החמישית והאחרונה של סדרת הדרמה הפוסט-אפוקליפטית "הספינה האחרונה" של רשת הכבלים TNT, בדמותה של מיה ולדאז.

בשנת 2019, וולש כיכבה בסרט מקורי של ערוץ לייפטיים "*Identity Theft of a Cheerleader*" אשר מבוסס על אירועים אמיתיים.

בשנת 2020, היא שיחקה בסרט מקורי נוסף של לייפטיים "*Killer Dream Home*" לצד השחקן ג'ון דה לוקה. באותה שנה ביצעה הופעת אורח בסדרת הטלוויזיה הברזילאית "מועדון הבוסה נובה". 

בשנת 2021 שיחקה בסרט האימה "*The Accursed*" לצד גוראן וישניץ', ושיחקה בסרט הקומדיה הברזילאי "יומנה הסודי של סטודנטית זרה" של נטפליקס לצדה של השחקנית לריסה מנואלה.

## פילמוגרפיה

### קולנוע

### טלוויזיה

## קישורים חיצוניים

* 

קטגוריה:שחקניות קולנוע וטלוויזיה אמריקאיות
קטגוריה:זמרות אמריקאיות
קטגוריה:אמריקאים ממוצא ברזילאי
קטגוריה:אמריקאים שנולדו ב-1988
קטגוריה:אמריקאיות שנולדו ב-1988